**DH København den 3. september 2023**

**Referat fra det ekstraordinære bestyrelsesmøde i DH København mandag den 14. august 2023 kl. 18.00 – 21.30**

**Sted: Kvarterhuset, Jemtelandsgade 3, 1.sal, Glassalen, 2300 København S**

Syv medlemsorganisationer deltog i mødet.

Aftenens program omfattede følgende:

* Kl. 18.00 – 19.00 Oplæg fra Borgerrådgiveren om Beretning 2022
* Kl. 19.00 – 19.30 Pause og spisning.
* Kl. 19.00 – 21.15 Oplæg og debat om nye vedtægter for DH’s lokalafdelinger.
* Kl. 21.15– 21.30 Andet og eventuelt

**Referat fra selve bestyrelsesmødet**

**1. Vedtægtsændringerne**

Formanden havde været i kontakt med Mette fra DH centralt, og hun havde givet svar på en række spørgsmål:

Vi i København fandt det ikke en god idé at nedlægge FU, for at erstatte det med et triumvirat valgt på årsmødet.
Baggrunden for forslaget er, at man mange steder i landet har svært ved at skaffe folk til opgaverne,

Og det selv om man de fleste steder ikke skal udpege det antal personer til råd, nævn osv.. som vi gør i København.

På spørgsmålet om, hvor langt man kan gå med at udpege et nyt ”FU” bestående af flere end tre personer, var svaret, at man kan gå ret vidt med bestemmelserne i den forretningsorden, der skal laves, men man kan ikke fjerne kompetencer fra bestyrelsen og lægge dem over i et ”FU”.

Mette mente, at det ville være muligt at indskrive en begrænsning af antal deltagere pr. organisation til bestyrelses- og årsmøder i en forretningsorden.

Hans forklarede, at kompetencen til udpegning af medlemmer til eksempelvis Handicaprådet fortsat kunne følge modellen: Organisationer indstiller kandidater, ”triumviratet”/FU kommer herefter med forslag til fordeling af postene, hvorefter bestyrelsen træffer den endelige beslutning.

Konklusionen på debatten blev, at der skal udarbejdes en passende forretningsorden inden næste årsmøde.

Der skal ikke udpeges suppleanter til ”triumviratet” og heller ikke til den eventuelt øvrige valgte til det nye ”FU”.

Erna Christensen fra DHF var dirigent. Hun sidder også i DHs centrale bestyrelse, og hun præciserede, at bestyrelsesmedlemmerne, der jo også er de stemmeberettigede på årsmøde, skal være direkte udpeget af de enkelte organisationer, og at det kun er disse udpegede, der kan vælges som formand, næstformand, kasserer – og eventuelle andre poster i henhold til forretningsordenen. Den enkelte organisation kan til enhver tid udskifte sit bestyrelsesmedlem.

Der var almen tilslutning til det fremlagte, og formanden opsummerede foreslog herefter:

Det nuværende FU inkl. suppleant fungerer videre indtil årsmødet i 2024.

Det nuværende FU inkl. suppleant bemyndiges til at skrive en forretningsorden, der skal videre til bestyrelsens og senere årsmødets godkendelse.

Forslagene blev vedtaget.

**2. Andet/eventuelt**

John og Helga berettede fra tilgængelighedsudvalget, der har haft et godt møde med tilgængelighedsrevisoren. Det oplystes også, at borgmesteren er positiv over for vores problemer.

Tilgængelighedsudvalget har holdt et positivt møde med folk fra forvaltningen, og der blev lavet en aftale om at holde et årligt møde mellem folk fra TM og DH.

Der er fortsat sikkerhedsmæssige problemer ved vejarbejder og udeserveringer. Helga skal til et møde om sidstnævnte.

Det blev påpeget, at der desværre ofte var uoverensstemmelser mellem forvaltninger og borgmestre.

Frank fra SIND mindede om, at der bør arbejdes med et bredt tilgængelighedsbegreb.

Frank spurgte videre om muligheden af at få lavet et kort (graphic map), der kan vise en rute for handicappede (et Handi-Map).

(Kommentar fra referenten: næste møde i FU holdes på en café i Amagercentret. Her manglede der i den grad et Handi-Map, forstod jeg forleden.)

Referent

Peter Anderson

Sekretær DH København